Oletko kohdannut haasteita esimerkiksi Internet-palveluiden nopeudessa?

Mikä on Bittimittari.fi-palvelu?
Bittimittari.fi on Traficomin kehittämä palvelu Internet-yhteyden nopeuden ja laadun selvittämiseen. Palvelu kertoo tietoja Internet-yhteyden ominaisuuksista sekä auttaa käyttäjää paitsi tulkitsemaan saatuja mittaustuloksia, myös arvioimaan, soveltuuko nykyinen yhteys käyttötarpeisiin. Bittimittari.fi-palvelun käyttö ei vaadi erillistä rekisteröitymistä. Palvelua voi käyttää joko yleisimmillä Internet-selaimilla tai mobiilisovelluksena. Lue tarkempia tietoja täältä.

Pohditko, onko palvelun käytöstä sinulle hyötyä?
Katso Traficomin tekemä lyhyt esittelyvideo Bittimittari.fi-palvelusta. Kurkkaa myös aiheeseen liittyvät usein kysytyt kysymykset. Itse mittaukseen pääset suoraan täältä.

Miksi sinun kannattaa käyttää Bittimittari.fi-palvelua Meitan asiakkaana?
Voit hyödyntää saamaasi mittaustulosta esimerkiksi Internet-yhteyttäsi koskevan häiriötilanteen selvittelyssä. Mikäli joudut tekemään ongelmasta palvelupyynnön Meitalle, voit liittää palvelusta saamasi tulokset osaksi palvelupyyntösi tietoja. Kirjaa tiedot palvelupyynnön lisätiedot-osioon. Muista myös mainita mahdollinen työaseman nimi/numero ja missä työpiste sijaitsee. Tämä auttaa Meitan asiantuntijoita häiriötilanteesi selvittämisessä.